Broj: 379/2022.

Nova Gradiška, 11.05.2022.

**CEH TRGOVINE**

- iz Obrtnog registra

**POZIV na izbornu sjednicu Ceha trgovine**

Na temelju članaka 16. i 46. Statuta Udruženja obrtnika Nova Gradiška, Odluke o raspisivanju i provođenju izbora za tijela jedinstvenog komorskog sustava Hrvatske obrtničke komore (mandatno razdoblje 2022.-2026.) od 15. prosinca 2021., Odluke o kriterijima za provođenje izbora za tijela Udruženja obrtnika Nova Gradiška za mandatno razdoblje 2022.-2026. od 21. travnja 2022., te Pravilnika o radu Cehova Udruženja obrtnika Nova Gradiška (pročišćeni tekst), sazivam izbornu sjednicu Ceha trgovine Udruženja obrtnika Nova Gradiška koja će se održati

**26.05.2022. godine (četvrtak) u prostorijama**

**Udruženja obrtnika Nova Gradiška, Ulica slavonskih graničara 20, Nova Gradiška**

***Početak sjednice je u 19,00 sati.***

Za sjednicu predlažem slijedeći

**Dnevni red:**

**1**. Izbori za mandatno razdoblje 2022.-2026.

- izbor Predsjednika i zamjenika predsjednika Ceha trgovine

- izbor predstavnika u Skupštinu Udruženja obrtnika

**2.** Razno.

Molimo Vas da se odazovete pozivu i dođete na sjednicu, a eventualni izostanak ispričate na telefon Udruženja obrtnika broj: 035/ 361 763.

**Napomena:**

*Pri izboru predstavnika u tijela Udruženja obrtnika potrebno je voditi računa o moralnim i drugim osobinama obrtnika.*

***Predstavnici Ceha u tijelima Udruženja obrtnika moraju ispunjavati sljedeće uvjete:*** *članstvo u Udruženju, plaćeni obvezni komorski doprinos, da Odlukom Suda časti HOK-a nije izrečena mjera prestanka obavljanja obrta u trajanju od šest mjeseci do pet godina, mjera prestanka ili zabrane obnašanja funkcija u tijelima i radnim tijelima HOK-a, POK-a, odnosno Udruženja za jedno, dva ili tri mandatna razdoblja*.

*Obrtnici koji su u zadnjih dvanaest mjeseci prije datuma početka izbora imali privremenu obustavu obavljanja obrta duže od šest mjeseci ukupno (osim privremene obustave obavljanja obrta iz razloga: sezonskog obavljanja obrta, godišnjeg odmora te bolovanja) ne mogu biti birani u tijela i radna tijela Udruženja.*

Predsjednik UO Nova Gradiška Predsjednik Ceha

Viktorio Brdar, v.r. Janko Paunov, v.r.